VIRSVALDES SĒDES PROTOKOLS.

27.04.2017.

Rīgā.

Sākums 10:00

Piedalās: A. Aglenieks; L.Laure; I.Sīmanis; I.Plakane, A.Rodčenko, S.Krauja, M.Laidiņš

Sēdi vada: Lelde Laure

Protokolē: Santa Krauja

Darba kārtība:

1. LKF sekretārs  
2. Projekti, kuros iesaistījusies LKF  
3. Smaiļošanas un kanoe airēšanas sacensības  
4. I.Sīmaņa ziņojums par ECA kongresu  
5. Citi jautājumi

1. LKF sekretārs

Santa Krauja tiek pieņemta kā sekretārs LKF sabiedriskā kārtā.

Darba laiks- otrdienās un ceturtdienās 9:00-14:00, sākot no 8. maija.

Virsvalde vienbalsīgi atbalsta.

2. Projekti, kuros iesaistījusies LKF

LSFP konkurss tautas sporta pasākumiem, jāiesniedz līdz 28.04.2017.

Ir iesniegti papīri LSFP konkursam par līdzfinansējumu treneru semināra organizēšanai.

ERASMUS+ projekts iesniegts, rezultāti jāgaida līdz rudenim. Projektā piedalās Latvija, Lietuva, Igaunija, Zviedrija, Somija un Eiropas Kanoe asociācija.

Vai ir kāds ko pieteikt Fair Play balvai?

3. Smaiļošanas un kanoe airēšanas sacensības

Latvijas jaunatnes olimpiādes programma līdz galam tiks precizētas maijā, kad būs zināmas Pasaules čempionāta programma. Tiks precizēts, vai K-2 200m distance būs LJO programmā.

Par komandu stafetēm Latvijas Junioru un Pieaugušo Čempionātā un Skolēnu sporta spēlēs- sportists drīkst startēt kluba/ sporta skolas komandas sastāvā, kurā sportists ir licencēts LKF.

4. I.Sīmaņa ziņojums par ECA kongresu

ECA kongresā notika jaunās ECA valdes vēlēšanas

SUP dēļi nākotnē iespējams būs Olimpiskā disciplīna. Pagaidām SUP Starptautiskajā kanoe federācijā.

5. Citi jautājumi

SVID (stipro, vājo pušu, iespēju un draudu) analīze- katrā apvienībā atsevišķi un pēc tam federācijā kopumā nepieciešams veikt SVID analīzi.

Tautas sporta attīstība un skatītāju izklaides iespējas sacensību starplaikos- piemēram, gan smaiļošanas gan airēšanas slaloma sacensību starplaikos organizēt tautas sporta sacensības ar tūristu kanoe laivām.

Nepieciešams rūpēties par sportistu veselību- viens no veidiem, kā to nodrošināt- kvalitatīva treneru izglītība un tālākizglītība.

Latvijas čempionāti un citas LKF rīkotās sacensības jāsāk ar atklāšanas parādi. Latvijas čempionātos atklāšanas parādē jābūt karoga pacelšanai un himnai.

Jāpilnveido LKF ētikas kodekss.

Nepieciešamas apbalvošanas sienas slaloma un smaiļošanas sacensībām.

Šobrīd ūdenstūrismā un tūrisma laivu izīrēšanā nav kontroles. LKF varētu būt institūcija, kas regulē šo jomu.

A.Aglenieks- nepieciešama vēstule Murjāņu sporta ģimnāzijas direktorei A.Amantovai par airēšanas slaloma uzņemšanu MSĢ.

Sēdes noslēgums 11:40

Sēdes vadītājs:

Protokolētājs: